CELEX: 32013R1230
Language: lv
Date: 2013-11-28 00:00:00
Title: Komisijas Īstenošanas regula (ES) Nr. 1230/2013 ( 2013. gada 28. novembris ) par atsevišķu preču klasifikāciju kombinētajā nomenklatūrā

3.12.2013   
            
            
               LV
            
            
               Eiropas Savienības Oficiālais Vēstnesis
            
            
               L 322/11
            
         KOMISIJAS ĪSTENOŠANAS REGULA (ES) Nr. 1230/2013
   (2013. gada 28. novembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto[-ajiem] KN kodu[-iem] atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Minētais laikposms ir [trīs] mēneši.
            
         
               (5)
            
            
               [Šajā regulā paredzētie pasākumi ir saskaņā ar Muitas kodeksa komitejas atzinumu],
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto[-ajiem] KN kodu[-iem].
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot [trīs] mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 28. novembrī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Produkts ir safasēts pārdošanai mazumtirdzniecībā tablešu veidā; katras tabletes kopējais svars ir aptuveni 900 mg, un vienas tabletes sastāvā ir (mg):
                  
                              —
                           
                           
                              alfa-liponskābe 300,
                           
                        
                              —
                           
                           
                              kalcijs (dibāziskais kalcija fosfāts) 88,5,
                           
                        
                              —
                           
                           
                              mikrokristāliskā celuloze, hidroksipropiletilceluloze, koloidāls silīcija dioksīds un magnija stearāts apm. 511.
                           
                        Saskaņā ar marķējumu produkts ir uztura bagātinātājs, kas paredzēts lietošanai cilvēku uzturā. Ieteicamā dienas deva, kas norādīta uz etiķetes, ir viena tablete dienā.
               
               
                  3004 90 00
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 3004 un 3004 90 00 formulējumu.
                  Lai gan produkts ir paredzēts kā uztura bagātinātājs, tā lietošanai ir ietekme slimību vai sliktas pašsajūtas novēršanā vai ārstēšanā. Tāpēc produkts nav klasificējams pozīcijā 2106 kā pārtikas izstrādājums, kas nav norādīts vai iekļauts citur (sk. arī Harmonizētās sistēmas skaidrojumu par pozīciju 2106, 16. punktu).
                  Produkts ir safasēts noteiktās devās pārdošanai mazumtirdzniecībā, un tam piemīt skaidri noteiktas profilaktiskas vai terapeitiskas īpašības, piemēram, pret polineiropātiju.
                  Tāpēc tas ir klasificējams pozīcijā 3004 kā noteiktās devās mazumtirdzniecībai safasēts medikaments.